Jelinger Cookson Symons

Dželindžeris Kuksonas Saimonsas (, 1809 m. rugpjūčio 27 d. Vest Ilslio k., Berkšyras, Anglija – 1860 m. balandžio 7 d. Didysis Malvernas, Vusteršyras, Anglija) – anglų advokatas, anglų mokyklų inspektorius ir rašytojas.Mae rhai ffynonellau yn rhoi sillafu ei enw bedydd fel "Jellynger", ond mewn dogfennau swyddogol (gan gynnwys y Llyfrau Gleision) mae'n ymddangos fel "Jelinger".John Shepherd (2008), "Symons, Jelinger Cookson", Oxford Dictionary of National Biography Žinomas kaip vienas iš trijų niekinamos ataskaitos apie švietimą Velse, valų kalbą ir valų moralę (1847 m.) autorių.
 Biografija 
Gimė Vest Ilslio kaime Dželindžerio Saimonso (1778–1851),  Redneidžo vikaro Bakingamšyre, šeimoje. Mokėsi Kristaus Kūno (Corpus Christi) koledže Kembridže (1827–1832). 1843 m. buvo pakviestas į Londono „Middle Temple“ advokatų draugiją ir tapo Oksfordo apygardos advokatu. Šiuo gyvenimo laikotarpiu jis dirbo žurnalo „Law Magazine“ redaktoriumi, kol 1856 m. žurnalas susijungė su „Law Review“.

1837 m. Vidaus reikalų ministerijos buvo paskirtas Karališkosios komisijos dėl rankinių staklių audėjų nariu. 1840 m. buvo priimtas į Komisiją dėl vaikų įdarbinimo. Taip pat Dž. K. Saimonsas dirbo dešimtinės įgaliotiniu.

1846 m. drauge su kitais dviem anglų advokatais, Ralfu Robertu Vyleriu Lingenu ir Henriu Robertu Vonu Džonsonu, buvo paskirtas komisaru švietimo būklei Velse ištirti, jie turėjo atlikti parlamentinį tyrimą. Velse daugiausia buvo kalbama vališkai, bet komisarai mokėjo tik anglų kalbą, todėl ataskaitą parašė remdamiesi niekinamais anglų žemvaldžių ir dvasininkų atsiliepimais apie valų kalbą, valų švietimą ir moralę. Komisarų ataskaita mėlynais viršeliais pasirodė 1847 m. ir Velse sukėlė pasipiktinimą, tapo žinoma kaip „Mėlynųjų knygų išdavystė“.

1848 m. buvo paskirtas eiti Jos Didenybės mokyklų nuolatinio inspektoriaus pareigas ir šį darbą išsaugojo visą likusį gyvenimą.Lee, Sidney, ed. (1898). "Symons, Jelinger Cookson". Dictionary of National Biography. 55. London: Smith, Elder & Co. Taip pat jis rūpinosi nepilnamečių nusikaltėlių pataisos įstaigų kūrimu, atkreipė dėmesį į Metrė () koloniją Prancūzijoje. Savo įžymiausiame veikale „Laiko taktika dėl būvio ir elgesio su pavojingomis klasėmis“ (, 1849) Dž. K. Saimonsas išreiškė baimę, kurią tuo metu jautė dauguma valdančiosios klasės narių, kai dėl moralinio pakrikimo ir neramumų stiprėjo nusikalstamas elgesys.

 Bibliografija 
 A Few Thoughts on Volition and Agency, 1833. 
 Arts and Artizans at Home and Abroad, with Sketches of the Progress of Foreign Manufactures, 1839. 
 Outlines of Popular Economy, 1840. 
 The Attorney and Solicitors Act, 1843. 
 Parish Settlements and the Practice of Appeal, 1844; II leid. 1846. 
 Railway Liabilities as they affect Subscribers, Committees, Allottees, and Scripholders, inter se, and Third Parties, 1846. 
 A Plea for Schools, which sets forth the Dearth of Education and the Growth of Crime, 1847. 
 Tactics for the Times, as regards the Condition and Treatment of the Dangerous Classes, 1849. 
 School Economy, 1852. 
 A Scheme of Direct Taxation, 1853. 
 The Industrial Capacities of South Wales, 1855. 
 Lunar Motion, the whole Argument stated and illustrated by Diagrams, 1856. 
 Sir Robert Peel as a Type of Statesmanship, 1856. 
 Milford, Past, Present, and Future, 1857. 
 William Burke, the author of "Junius", 1859. 
 Rough Types of English Life, 1860.

Su Ričardu Grifitu Velfordu (Richard Griffiths Welford) ir kitais Dž. K. Saimonsas išleido Reports of Cases in the Law of Real Property and Conveyancing argued and determined in all the Courts of Law and Equity, 1846.
 Išnašos 

Kategorija:Jungtinės Karalystės advokatai
Kategorija:Anglijos rašytojai